jkorsvik/nowiki_second_scrape_merged huggingface dataset:
Landsdelskommando Nord-Norge

Landsdelskommando Nord-Norge (LDKN) (1971-2001)  lå på Reitan utenfor Løding i Bodø. LDKN fungerte som en krisestyringskommando for Nord-Norge og nordområdene og var ansvarlig for blant annet Grensevakten og Kystvaktens operasjoner i nesten 90% av Norges havområder.
LDKNs ansvarsområde bestod av Norges tre nordligste fylker: Nordland, Troms og Finnmark, samt Jan Mayen, Svalbard og Bjørnøya med tilstøtende havområder.
Landsdelskommando Nord-Norge etterfulgte Forsvarskommando Nord-Norge (FKN) som ble bygget på 1960-tallet og fungerte selvstendig fram til desember 2001 da det ble omgjort til Landsdelskommando Nord-Norge og underlagt Fellesoperativt hovedkvarter på Jåttå utenfor Stavanger.
LDKN ble nedlagt og erstattet av Forsvarets operative hovedkvarter (FOH) som tok over LDKNs lokaler. Noen av installasjonene, som gymsal og liknende, blir regelmessig utleid til sivile.Det finnes rester av tyske festningsverk fra andre verdenskrig rett utenfor leirområdet til FOH.


== Se også ==
Finnmark landforsvar


== Litteratur ==
Forsvarsdepartementet. St. prp. nr. 92. (1969—70) Organisering av forsvarskommandoer i Nord-Norge og i Sør-Norge. Etablering av divisjonskommando i Nord-Norge.


== Eksterne lenker ==
Landsdelskommando Nord-Norge
AAF

AAF har flere betydninger:

Arbeiderbevegelsens Arbeidsgiverforening
Army Air Field
Alien Ant Farm
Alliance of American Football
U.S. Army Air Forces (1941–1947)
Robert Morrison

Se også Robert Morrison (roer)Robert Morrison  (kinesisk navn: 馬禮遜, pinyin: Mǎlǐxùn; født 5. januar 1782 i Bullers Green nær Morpeth i Northumberland i England, død 1. august 1834 i Kanton i den danske Hong i faktoriene; begravet på den gamle protestantiske gravlund i Macao) var en britisk misjonær. Han var den første protestantiske misjonær i Kina. 


== Liv og virke ==


=== Bakgrunn ===
Morrison var sin onkels medhjelper som skolestmaker, men fortsatte samtidig sine studier. Han beskjeftiget seg meget med Bibelen og lærte seg gammelgresk, hebraisk og latin. Også William Careys virke i India gjorde inntrykk på ham.Han gjennomgikk det teologiske seminar Hoxton i London, mot sin families ønsker, og ble antatt i 1804 i Londonmisjonsselskapets tjeneste og utsendt som dets første misjonær til Kina.


=== Misjonær ===
Han kom til Macao den 4. september 1807 på et britisk skip. Tre dager etter ble han utvist fra den portugisiske katolske byen og dro da til De tretten faktorier i Kanton. Han begynte å kle seg kinesisk og begynte å gå med hårkø. Men hans første forsøk på å tilpasse seg kinesiske skikker slo feil. Da han ble syk i 1808 dro han tilbake til Macao. 
I 1809 dro han tilbake – etter å ha lært seg både kinesisk og kantonesisk. Som sekretær ved et britisk handelshus hadde han lovlig residens i Kina. Han oversatte Bibelen til kinesisk, noe som lenge hadde vært hans store mål. Han skrev også en kinesisk ordbok til bruk for vesterlendinger.
I 1814 døpte han Tsae A-Ko (蔡阿高), den første kinesiske protestant. 
Til bibeloversettelsen brukte han tolv år, til ordboken seksten. For meget av arbeidet, ikke minst for avklaring av terminologi, hadde han stor nytte fra en eldre katolsk oversette av store deler av Det nye testamente: Pater Jean Bassets ferdige manuskript fra tidlig 1700-tall til en evangelieharmoni, Apostlenes Gjerninger, Paulusbrevene og 1. kapittel av Hebreerbrevet. Til arbeidet med Det gamle testamente spilte samarbeidet med misjonæren W. Milne en stor rolle.


== Referanser ==


== Litteratur ==
Eliza Armstrong Morrison (kompilator): Memoirs of the Life and Labours of Robert Morrison, D.D., 2 vols., London, 1839
Murray Rubinstein. The Origins of the Anglo-American Missionary Enterprise in China
Jens Zetlitz Monrad Kielland

Jens Zetlitz Monrad Kielland (født 29. juli 1866 i Stavanger, død 8. august 1926 i Oslo) var arkitekt og professor i bygningskunst ved Norges tekniske høyskole i Trondheim 1912–18. Han var sønn av Jacob Kielland og mor Diderikke Jørgine Kielland og far til Jacob Christie Kielland og Else Christie Kielland. Han var assistent for Schak Bull i 1894 og startet eget kontor i Bergen i 1895. Han fikk tidlig i karrieren en rekke omfattende oppdrag som Gamlehaugen til Christian Michelsen i 1899 og den nye Tyskebryggen i 1900. Kiellands arkitektur var stilmessig ofte nasjonalt og regionalt forankret, selv om den internasjonale jugendstilen også er svært utpreget i mange av hans bygninger. I Bergen fikk han oppført en rekke andre offentlige og private byggverk, deriblant jernbanestasjonen. Etter bybrannen i Ålesund i 1904 tegnet han en rekke av byens nye hus. Han arbeidet senere som arkitekt i Kristiania.


== Verker ==

		
		
		


== Referanser ==


== Litteratur ==
Torvanger, Åse Moe (1983) «KIELLAND, Jens Zetlitz Monrad». I: Norsk kunstnerleksikon, bind 2. ISBN 8200065359 (Les i fulltekst)


== Eksterne lenker ==
Jens Kielland i Norsk biografisk leksikon
Slektsdata
Jaffna

Jaffna er distrikstsenter i Sri Lankas Northern Province. Byen har en over to tusen år gammel skriftlig historie og var lenge landets nest største by. Inntil borgerkrigen begynte i 1983 bodde det både singalesere og muslimer i Jaffna, men som følge av krigen er det stort sett kun tamiler som bor der.
I selve Jaffna by bor det om lag 145 000 mennesker (2001), mens Jaffnahalvøya har rundt 500 000 innbyggere. 


== Eksterne lenker ==
Extensive page about Jaffna (engelsk)
Traditional Buildings of Jaffna (engelsk)
About Jaffna (engelsk)
Rent (musikal)

Rent er en musikal av den amerikanske komponisten og forfatteren Jonathan Larson. Musikalen er skrevet med inspirasjon fra operaen La bohème.
Stykket handler om en gruppe sosialt utstøtte, som bor i et hus som skal rives i Alphabet City i New York. Den forteller historien om en gruppe venner som kjemper mot livets motgang. Vennene og romkammeratene Mark og Roger er frontfigurer, som har sine karrièredrømmer. Mark vil bli filmskaper og Roger er en musiker. Og et tydelig element i stykket er hiv og aids, siden mange av karakterene har det.
Rent ble skrevet av Jonathan Larson som aldri fikk sett sitt stykke spilt, siden han døde et par dager før premièren, 35 år gammel. Musikalen har blitt spilt for utsolgte hus over hele verden.


== Eksterne lenker ==
(en) Rent (musical) – kategori av bilder, video eller lyd på Commons 
(en) Rent på MusicBrainz 
(en) Rent på Internet Broadway Database
Heinrich Roth

Heinrich Roth (født 18. desember 1620 i Dillingen i Tyskland, død 20. juni 1668 i Agra i India var en misjonær i India tilhørende jesuittordenen.
Han var en dyktig lingvist og sanskritolog som foruten sanskrit også behersket urdu og persisk.Roth trådte inn i jesuittordenen den 25. oktober 1639. Han skulle egentlig til Abessinia og begav se landeveien via Smyrna (1650) og Ispahan (Persia) til Goa (1651). I 1656 misjonerte han i Srinagar i Stormogulens rike og i 1659 i Agra.
I 1662 tilsluttet han seg sin medbror pater Johann Grueber (1623–1680) som var på vei landeveien fra Kina til Europa og hvis reiseledsager pater Albert Dorville (1621–1662) var avgått med døden. I 1664 nådde de frem til Roma, der Roth kunne levere rikelig md materiale om Kina til sin medbror Athanasius Kircher (1602–1680). Det inngikk i Kirchers berømte verk China...illustrata (1667).
Fra Roma ble han utsendt til Nepal, men kom sammen med Grueber via Konstantinopel bare til stormogulens rike i India, og døde der i 1668.


== Verker ==
Iter ex Agra Mogorum in Europam, ex relatione PP. Joannis Gruberi & Henrici Rothi, quod bis confecerunt, i: A. Kircher, China... illustrata, 1667, 19792, (eng.: (oversatt av Charles D. Van Tuyl) China Illustrata, 1987, 77
De Propagatione Euangelii per S. Thomam Apostolum ejusque successores in universas Asiæ Orientalis Regiones facta, i: Kircher, l.c. 53-60, engl. 49-53
Elementa Lingua Hanscret (De Literis Brachmanum), i: Kircher, l.c. 162 f., engl. 153-158
De alia fabulosa doctrina Brachmanum, id est, de decem Incarnationibus Dei, quas Gentiles Indiani extra & intra Gangem credunt, Kircher, l.c. 156-162, engl. 147-151
Relatio rervm notabilivm Regno Mogor in Asiâ, ..., 1665
Dessuten er en del brev bevart.


== Referanser ==
Thomas Finstad

Thomas Finstad (født 10. januar 1978 på Skui i Bærum) er en fotballspiller som spiller for Bærum Sportsklubb. Han har tidligere spilt for Strømsgodset, Stabæk og Bærum. 31. mars 2008 gikk han fra Strømsgodset til Bærum, da han signerte en 2-årskontrakt for en ny periode i moderklubben, selv om han fikk et økonomisk bedre tilbud fra Nybergsund. I oktober 2009 forlenget han med to år, ut 2011-sesongen.


== Karriere ==
Finstad debuterte i A-lagssammenheng for Bærum i 1994 i 1.divisjon, etter å ha blitt hentet fra Jutul IL. Han spilte i Bærum ut 1997-sesongen. Det resulterte i 29 kamper og 5 scorede mål i klubben. Hans far, Bjørn Finstad, hadde vært en av de store profilene på 1970- og 80-tallet. Deretter spilte han i Stabæk fra 1998 til 2005, og scoret 41 mål, før han ble solgt til Strømsgodset, hvor han spilte i to sesonger.
Den 191 centimeter høye angriperens hittil største øyeblikk karrieremessig er hans 2-1 scoring mot Rosenborg i ekstraomgangene i cupfinalen 1998, men det han kanskje huskes best for er hans magiske øyeblikk da han senket Deportivo La Coruña på hjemmebane i UEFA-cupen i 1999, og fikk kallenavnene Nordens Maradona og Diego Armando Finstad i spanske aviser. Finstads fysikk og hurtighet, gjorde at han i norske medier gikk under tilnavnet "Godstoget".Den største nedturen var da Stabæk i 2004 rykket ned i førstedivisjon, en sesong der han selv ikke scoret mer enn tre mål.
I juli 2006 var han innblandet i en uheldig episode på trening i Strømsgodset, hvor han ble påført tre brudd i kinnbenet av en medspiller, som satte ham utenfor seriespill i seks uker. Han var også tidligere plaget av lyske- og ryggproblemer på grunn av harde kunstgressbaner, men har senere ikke merket noe til dette grunnet de nye typene av kunstgress som er blitt utviklet.
I sin comeback-sesong for Bærum scoret han 10 seriemål, mens det i 2009 ble 14 fulltreffere på 26 seriekamper, i tillegg til ett cupmål.


== Referanser ==
Fu Jen katolske universitet

Fu Jen katolske universitet (kinesisk: 輔仁大學; Tongyong Pinyin: Fǔrén Dàsyué; Hanyu Pinyin: Fǔrén Dàxué; Wade-Giles: Fu-jen Ta-hsüeh; Zhuyin: ㄈㄨˇ ㄖㄣˊ ㄉㄚˋ ㄒㄩㄝˊ) er et katolsk universitet i Taiwan, men som opprinnelig lå i Běiping (Beijing), nord i den indre by. Det ble stiftet i 1925 i Beijing av benediktinere fra erkeabbediet St. Vincent (Latrobe i Pennsylvania i USA), og het da Fu Jen-akademiet. I  1926 ble navnet endret til Fu Jen katolske universitet. 
Det var Vatikanet som tok initiativet til at et katolsk universitet skulle opprettes i Běiping, og pave Pius XI bidro også økonomisk og sørget for bidrag til universitetes bibliotek. Universitetes profil, slik den ble fastlagt ved grunnleggelsen, var å legge vekten på kina-orienterte fag snarere enn på europeiske/vestlige. Som kardinal van Rossum uttrykte det: 

«Det er passende at den hellige Benedikts orden, som i middelalderen berget den latinske og greske kultur fra den sikre undergang, skulle grunnlegge et institutt for høyere kinastudier i Peking...»
I 1929 hadde universitetet tre fakulteter, for humaniora, naturvitenskapene og for pedagogikk. I 1933 ble administrasjonen overdratt fra benediktinerne til verbittene (S.V.D.).
I oktober 1949 ble Folkerepublikken Kina proklamert, og i 1952 ble universitetet lagt inn under det som ble Beijings pedagogiske universitet.
Fu Jen ble gjenopprettet i Taiwan, først med en skole i filosofi i 1961. I 1963 åpnet det sitt Hsinchuang-campus, nå under fellesledelse av kinesisk sekulærgeistlighet, verbitter, søstrene av Det hellige Kors, og jesuittene. Universiteter har nå ni fakulteter (humaniora, kunst, medisin, naturvitenskaper, fremmedspråk, menneskelig økologi, jus, samfunnsvitenskap og management), så vel som en skole for videreutdanning. Det har rundt 23 000 studenter.
Dens tverrnasjonale felles master-program "MGEM" ble rangert 19. globalt av Financial Times i 2020. For tiden har universitetet blitt rangert som topp 300 av Times Higher Education Impact Ranking, topp 100 i teologi og topp 500 innen humaniora og medisin av QS World University Rankings.


== Se også ==
Monumenta Serica


== Referanser ==


== Eksterne lenker ==
(zh-Hant) Offisielt nettsted 
(en) Offisielt nettsted 
(en) Fu Jen Catholic University – kategori av bilder, video eller lyd på Commons
Summers County

Summers County er et fylke i den amerikanske delstaten Vest-Virginia. Det ligger i de sørlige delene av staten og grenser mot Greenbrier County i nordøst, Monroe County i øst, Mercer County i sørvest, Raleigh County i vest og mot Fayette County i nordvest..
Summers Countys totale areal er 952 km² hvorav 17 km² er vann. I 2000 hadde fylket 12 999 innbyggere og administrasjonssenteret ligger i byen Hinton.
Fylket ble grunnlagt i 1871 og er oppkalt etter George W. Summers.


== Eksterne lenker ==
(en) Offisielt nettsted 
(en) Summers County, West Virginia – kategori av bilder, video eller lyd på Commons
Taylor County (Vest-Virginia)

Taylor County er et fylke i den amerikanske delstaten Vest-Virginia. Det ligger i de nordlige delene av staten og grenser mot Monongalia County i nord, Preston County i øst, Barbour County i sør, Harrison County i vest og mot Marion County i nordvest.
Taylor Countys totale areal er 455 km² hvorav 8 km² er vann. I 2000 hadde fylket 16 089 innbyggere og administrasjonssenteret ligger i byen Grafton.
Fylket ble grunnlagt i 1844 og er oppkalt etter politiker John Taylor.


== Eksterne lenker ==
(en) Offisielt nettsted 
(en) Taylor County, West Virginia – kategori av bilder, video eller lyd på Commons
Tucker County

Tucker County er et fylke i den amerikanske delstaten Vest-Virginia. Det ligger i de nordvestlige delene av staten og grenser mot Preston County i nord, Grant County i øst, Randolph County i sør og mot Barbour County i vest.
Tucker Countys totale areal er 1 091 km² hvorav 6 km² er vann. I 2000 hadde fylket 7 321 innbyggere og administrasjonssenteret ligger i byen Parsons.
Fylket ble grunnlagt i 1856 av land fra Randolph County og er oppkalt etter kongressmannen, Henry St. George Tucker.


== Eksterne lenker ==
(en) Offisielt nettsted 
(en) Tucker County, West Virginia – kategori av bilder, video eller lyd på Commons
Ecdicius

Ecdicius var en gallo-romersk aristokrat som kjempet mot visigoterne på 470-tallet. Han var sønn til den tidligere vestromerske keiseren Avitus (455-457). Vestromerriket hadde tidligere avstått Akvitania i Sørvest-Gallia til visigoterne, men begynte, særlig under kong Eurik (466-484) å trenge vestover inn i Ecdicius hjemområdet Auvergne. Omkring 471 begynte Ecdicius å samle sammen en motstandstyrke. Dette måtte han gjøre lokalt da all sentral romersk autoritet i området hadde brutt sammen. På et tidspunkt skal han ha klart å bryte den gotiske beleiringen av byen Clermont-Ferrand med kun 10 eller 18 mann. Forsvaret av Clermont-Ferrand var ledet av en annen motstandskjemper, biskopen og skribenten Sidonius Apollinaris. 
I 474 ble Ecdicius utpekt til patrisier og magister militum av keiser Julius Nepos. Ecdicius’ bedrifter må tydeligvis ha blitt lagt merke til, men i hvor stor grad han virkelig klarte å stagge visigotisk ekspansjon er uvisst. Våren 475 valgte Nepos å inngå fredsavtale med visigoterne hvor han avsto Auvergne mot at visigoterne skulle trekke seg ut av Provence. Kildene er kortfattige og uklare på hva som videre skjedde. Nepos skal ha utpekt generalen Orestes til sin nye magister militum og beordret Ecdicus å reise til Italia. Kort tid senere fordrev Orestes Nepos fra Italia og utpekte sin egen sønn Romulus Augustus til keiser. En mulig forklaring er at Nepos var påtvunget Orestes av det romerske senatet og kalte til seg sin galliske hærfører for å forsøke å få bukt med dette problemet.
Strosse

Strosse (fra tysk: Strosse) er et område i fjellet hvor det utvinnes malm. Betegnelsen er også brukt om de hulrommene som blir igjen etter at malmen er brutt ut.
Tyler County (Vest-Virginia)

Tyler County er et fylke i den amerikanske delstaten Vest-Virginia. Det ligger i de nordlige delene av staten og grenser mot Wetzel County i nordøst, Doddridge County i sørøst, Ritchie County i sørvest og mot Pleasants County i vest. Det har også grense mot delstaten Ohio i nordvest.
Tyler Countys totale areal er 675 km² hvorav 8 km² er vann. I 2000 hadde fylket 592 innbyggere og administrasjonssenteret ligger i byen Middlebourne.
Fylket ble grunnlagt i 1814 og er oppkalt etter John Tyler sr., som var far til USAs tiende president, John Tyler.   


== Eksterne lenker ==
(en) Offisielt nettsted 
(en) Tyler County, West Virginia – kategori av bilder, video eller lyd på Commons
WCS

WCS kan bety flere ting:

Web Coverage Service
Wrong Channel Syndrome
Wildlife Conservation Society
World Coordinate System
Wireless Communications Service
Web Coverage Server
Windows CardSpace
Robert Kegan

Robert Kegan er en amerikansk psykolog og grunnlegger av den konstruktivistiske utviklingsmodellen. Han utga boken The Evolving Self i 1982.
IPT

IPT kan bety flere ting:

Institutt for petroleumsteknologi og anvendt geofysikk (NTNU)
Interpersonlig Psykoterapi
International Pool Tour
IP-telefoni
IP-Torrents
Lars Engebretsen

Lars Engebretsen (født 6. juli 1949)  er professor i ortopedi ved Universitetet i Oslo, og spesialist på kneskader. Engebretsen tok doktorgraden på korsbåndskader ved NTNU i 1990. Han er kjent innenfor det idrettsmedisinske miljøet, og har vært lege for herrelandslaget i fotball, Rosenborg, samt sjefslege for den norske troppen i OL i Athen 2004 og OL i Torino 2006. Han er også professor II ved Norges idrettshøgskole og ortopedisk og idrettstraumatologisk konsulent ved Olympiatoppens helseavdeling.


== Bibliografi ==
Fotballmedisin (sammen med flere andre forfattere) 2001 ISBN 82-7055-005-1
Treatment of acute anterior cruciate ligament injuries – a clinical and biomechanical study 1990 – Doktorgradsavhandling.
Idrettsmedisin (sammen med Sverre Mæhlum) 1989 ISBN 82-00-43065-0


== Referanser ==


== Eksterne lenker ==

(no) Publikasjoner av Lars Engebretsen i forskningsdokumentasjonssystemet CRIStin

(no) Publikasjoner av Lars Engebretsen i BIBSYS
Midtvinterdagen

Se «Midvinterblot» for å lese om Carl Larssons monumentalmaleri fra 1915Midtvinterdagen (også kalt juleblot, midtvinterblot, jól, torreblot og hökunótt) var opprinnelig en offerfest som fant sted ved første fullmåne etter vintersolverv, eventuelt første fullmåne etter første nymåne etter vintersolverv. Dagen ble etterhvert fastsatt til solkalenderen (den Julianske Kalenderen) i stedet for månekalenderen, 28 dager etter vintersolverv. Dette markeres på primstaven på den 12. januar, som også er halvveis mellom første vinterdag og første sommerdag. Dagen er avmerket på primstaven som prikker (snø). Visted skriver at 14. januar var midtvinterdagen og hedensk jul, mens 13. januar var midtvinternatten.Midtvinterdagen er altså dagen da de norrøne feiret Jul, som således altså var synonym med midtvinter, da landet var på det kaldeste, og altså ikke ved vintersolverv, slik mange har trodd. Det er imidlertid noe uklart hva det var folk egentlig feiret for. Noen hevder at det var til ære for Sola, slik at den skulle komme tilbake. Andre at det var til fruktbarhetsguden Frøy. Noen mener også at feiringen kunne vært til ære for de døde. Torreblot skal i henhold til Orkneysagaen ha blitt innstiftet av Torre, far til Nor, Gor og Goe. Goeblot blei feiret om våren, eller den markerte vårens begynnelse. Fra Nor har vi fått navnet Norvegr, Norge, ettersom sagaen forteller at Norvegr var veien han fulgte på sin reise fra Bottenviken over Kjølen til stedet som seinere ble Trondheim, oppkallt etter Nors sønn Trond, og så videre, på jakt etter Goe som hadde blitt borte ved innstiftelsen av Torreblot. Det viste seg, når Nor og Gor omsider finner Goe at hun likevel ikke hadde blitt bortført mot sin vilje, men at hun hadde forelsket seg i Jotunkongen Rolf av Berg (Rolf i Berget), sønn av Svadejetten.
Midtvinterdagen ble regnet som en av årets 32 «farlige dager» (i henhold til den danske astronomen Tycho Brahe), altså dager det var knyttet overtro til. Denne morgenen var det svært viktig at man først kledde på sin høyre side, da dette ville bringe lykke. Og ulykke om man begynte med å kle seg på sin venstre side først.
Det er ingen kirkelige tradisjoner knyttet til denne dagen, bortsett fra at den regnes som en minnedag for benediktinermunken Reinhold.


== Midtvinter ==
Med midtvinter forståes dagene rundt midtvinterdagen, altså dagene like før og etter den 12. januar. Datoen markerer også starten på torri, eller midtvintermåneden. På Island feires det fortsatt torri (þorrablót), men selve feiringen er flyttet til begynnelsen av februar. Da serveres det gjerne hangikjöt (saltet, kaldrøkt lam- eller hestekjøtt) eller gravet håkjerring. Sistnevnte, som av de fleste regnes som en svært illeluktende matrett, skylles gjerne ned i lag med akevitten Brennivin, også kalt Svartadaudir, et islandsk brennevin (potetbrennevin, akevitt).


== Se også ==
Blot
Sommermål (vårblot)
Midtsommerblot
Vinternettene (høstblot)
Jul
Primstav
Frøy


== Referanser ==
Det er sommer det er sol og det er torsdag

Det er sommer, det er sol, og det er torsdag er en portrettserie med Øyvind Mund som gikk på TV 2 sommeren 1997. I denne serien reiste Mund rundt i Norge med campingvogn og gjorde intervjuer med kjente norske personer.
Tittelen på programmet er en omskriving av en kjent slager, Det er sommer, det er sol og det er søndag, med tekst av Erik Leth og melodi av Svend Gyldmark og kjent fra de danske filmene om Far til fire. 
Premieren ble sett av 174 000.


== Referanser ==
Quantum of Solace

Quantum of Solace er den 22. filmen om den britiske agenten James Bond, med Daniel Craig i hovedrollen som Bond. Filmen hadde verdenspremiere 31. oktober 2008. Jack White og Alicia Keys fremførte sangen «Another Way To Die» som en duo.


== Handling ==
Filmens tittel er hentet fra en av novellene i Ian Flemings novellesamling, For Your Eyes Only, men filmens handling og novellen har ingen annen sammenheng. Filmens handling er en direkte etterfølger av Casino Royale, og flere kritikere mente filmen av den grunn ikke stod godt på egne ben og var et skritt bort fra den opprinnelige James Bond.


== Rolleliste ==
Dette er en av få filmer i James Bond-serien hvor de sentrale rollefigurene Q og Moneypenny ikke var med i filmen, noe som også var tilfellet for forløperen Casino Royale.


== Referanser ==


== Eksterne lenker ==
(en) Offisielt nettsted 
(en) Quantum of Solace (film) – kategori av bilder, video eller lyd på Commons 
(en) Quantum of Solace på Internet Movie Database 
(no) Quantum of Solace hos Filmfront 
(sv) Quantum of Solace i Svensk Filmdatabas 
(da) Quantum of Solace i Danmark Nationale Filminstitut 
(fr) Quantum of Solace på Allociné 
(nl) Quantum of Solace på MovieMeter 
(en) Quantum of Solace på AllMovie 
(en) Quantum of Solace på Turner Classic Movies 
(en) Quantum of Solace på Rotten Tomatoes 
(en) Quantum of Solace på Metacritic
Status quo

For det britiske bandet, se Status Quo.Status quo er et latinsk uttrykk som betyr nåværende eller eksisterende tilstand. Å beholde status quo er å beholde tilstanden slik den er i øyeblikket. Uttrykket kommer fra det diplomatiske begrepet status quo ante bellum, som betyr «den tilstand som hersket før krigen», altså tilbaketrekking av fiendtlige styrker og gjeninnsettelse av den tidligere herskeren.
Oslo Chorale Selskap

Oslo Chorale Selskap er et frittstående kammerkor som holder til i Oslo. Koret fokuserer i hovedsak på klassisk kirkemusikk. Det består av mellom 20 og 25 sangere og har jevnlig konserter i samarbeid med profesjonelle musikere.
Oslo Chorale Selskap ble startet i 1979 av Jon Fylling. Nåværende dirigent er Marius Skjølaas. 


== Eksterne lenker ==
Oslo Chorale Selskap